CELEX: 32014D0343
Language: hr
Date: 2014-03-24 00:00:00
Title: 2014/343/EU: Odluka Vijeća od 24. ožujka 2014. o potpisivanju, u ime Europske unije, i privremenoj primjeni Sporazuma o sudjelovanju Republike Hrvatske u Europskom gospodarskom prostoru i triju povezanih sporazuma

11.6.2014   
            
            
               HR
            
            
               Službeni list Europske unije
            
            
               L 170/3
            
         ODLUKA VIJEĆA
   od 24. ožujka 2014.
   o potpisivanju, u ime Europske unije, i privremenoj primjeni Sporazuma o sudjelovanju Republike Hrvatske u Europskom gospodarskom prostoru i triju povezanih sporazuma
   
      (2014/343/EU)
   
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir Akt o pristupanju Republike Hrvatske, a posebno njegov članak 6. stavke 2. i 5.,
   uzimajući u obzir prijedlog Europske komisije,
   budući da:
   
               (1)
            
            
               Sporazum o Europskom gospodarskom prostoru (1) („Sporazum o EGP-u”) potpisan je u Oportu 2. svibnja 1992.
            
         
               (2)
            
            
               Republika Hrvatska postala je država članica Europske unije 1. srpnja 2013.
            
         
               (3)
            
            
               Slijedom njezina pristupanja Europskog uniji Republika Hrvatska podnijela je zahtjev da postane ugovorna stranka Sporazuma o EGP-u na temelju njegova članka 128.
            
         
               (4)
            
            
               Komisija je radi toga, u ime Unije i njezinih država članica, u pregovorima s Islandom, Kneževinom Lihtenštajnom i Kraljevinom Norveškom dogovorila Sporazum o sudjelovanju Republike Hrvatske u Europskom gospodarskom prostoru („Sporazum”) i tri povezana dodatna protokola, odnosno: (a) Dodatni protokol uz Sporazum između Kraljevine Norveške i Europske unije o norveškom financijskom mehanizmu za razdoblje 2009. – 2014. zbog sudjelovanja Republike Hrvatske u Europskom gospodarskom prostoru, (b) Dodatni protokol uz Sporazum između Europske ekonomske zajednice i Islanda zbog pristupanja Republike Hrvatske Europskoj uniji i (c) Dodatni protokol uz Sporazum između Europske ekonomske zajednice i Kraljevine Norveške zbog pristupanja Republike Hrvatske Europskoj uniji („povezani Protokoli”).
            
         
               (5)
            
            
               Sporazum i povezane Protokole trebalo bi potpisati i privremeno primjenjivati do okončanja postupaka potrebnih za njihovo sklapanje,
            
         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma o sudjelovanju Republike Hrvatske u Europskom gospodarskom prostoru i triju povezanih Protokola, podložno njihovu sklapanju.
   Tekstovi Sporazuma i povezanih Protokola kao i tekstovi sporazuma u obliku razmjene pisama o njihovoj privremenoj primjeni priloženi su ovoj Odluci.
   Članak 2.
   Predsjednik Vijeća ovlašćuje se imenovati osobu(-e) ovlaštenu(-e) za potpisivanje u ime Unije Sporazuma i povezanih Protokola kao i sporazuma u obliku razmjene pisama o njihovoj privremenoj primjeni.
   Članak 3.
   Sporazum i Dodatni protokol uz Sporazum između Kraljevine Norveške i Europske unije o norveškom financijskom mehanizmu za razdoblje 2009. – 2014. zbog sudjelovanja Republike Hrvatske u Europskom gospodarskom prostoru privremeno se primjenjuju od dana koji slijedi nakon datuma na koji bude dovršena posljednja razmjena pisama pa do okončanja postupaka potrebnih za sklapanje navedenog Sporazuma i Protokola.
   Dodatni protokol uz Sporazum između Europske ekonomske zajednice i Islanda zbog pristupanja Republike Hrvatske Europskoj uniji i Dodatni protokol uz Sporazum između Europske ekonomske zajednice i Kraljevine Norveške zbog pristupanja Republike Hrvatske Europskoj uniji privremeno se primjenjuju od prvog dana trećeg mjeseca koji slijedi nakon polaganja posljednje obavijesti o privremenoj primjeni, u skladu s člankom 4. obaju dodatnih protokola.
   Članak 4.
   Ova Odluka stupa na snagu na dan donošenja.
   
      Sastavljeno u Bruxellesu 24. ožujka 2014.
      
         
            Za Vijeće
         
         
            Predsjednik
         
         A. TSAFTARIS
      
   
   
      (1)  SL L 1, 3.1.1994., str. 3.